ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारतीय अन्न सुरक्षा आणि मानक प्राधिकरणाचा अन्न सुरक्षा आणि अनुपालन प्रणाली वेब अर्ज प्रादेशिक भाषांमध्ये उपलब्ध होणार
1.2 कोटी खाद्य पदार्थ व्यवसाय परिचालकांना होणार फायदा
नवी दिल्ली, 21 एप्रिल 2023
खाद्य पदार्थ व्यवसाय परिचालकांद्वारे  परवाने मिळवण्यासाठी /नोंदणी करण्याच्या अनुषंगाने व्यवसाय सुलभतेला पाठबळ देण्याचा प्रयत्न म्हणून, भारतीय अन्न सुरक्षा आणि मानक प्राधिकरणाने त्यांचा अन्न सुरक्षा आणि अनुपालन प्रणाली वेब अर्ज  हिंदीमध्ये भाषांतर करण्याचे काम हाती घेतले असून त्यानंतर सर्व प्रादेशिक भाषांमध्ये भाषांतरीत केले जाणार आहे.परवान्यांसाठी अर्ज करताना सर्व नवीन खाद्य पदार्थ व्यवसाय परिचालकांना वापर सुलभतेला पाठबळ या अद्ययावत उपायाने आश्वस्त केले आहे. परिणामी 1.2 कोटींहून अधिक खाद्य व्यवसाय परिचालकांनी परवाना नूतनीकरणासाठी नोंदणी केली आहे.
अन्न सुरक्षा व्यवस्था बळकट करण्याच्या आणि पोहोच व्यापक करण्याच्या उद्देशाने,भारतीय अन्न सुरक्षा आणि मानक प्राधिकरणाने अर्जामध्ये अनेक वापरकर्ता-स्नेही वैशिष्ट्ये सुरू केली आहेत, याची पहिली पायरी , परवाना आणि नोंदणीसाठी हा अर्ज इतर सर्व प्रादेशिक भाषांमध्ये उपलब्ध करून देणे ही आहे. यामुळे खाद्य पदार्थांचा व्यवसाय आणि महसूल वाढेल, पोहोचण्याची क्षमता वाढेल आणि जागतिक दर्जाचा अनुभव मिळेल.
अन्न सुरक्षा आणि अनुपालन प्रणाली अर्जाची हिंदी आणि सर्व प्रादेशिक भाषांमध्ये उपलब्धता देखील खाद्य पदार्थ व्यवसाय परिचालकांना अन्न सुरक्षा अनुपालन प्रणालीची अधिक चांगली माहिती मिळवून देण्यासाठी मदत करेल.हिंदी आणि सर्व प्रादेशिक भाषांमध्ये या प्रणालीच्या उपलब्धतेमुळे आत्मविश्वास वाढेल आणि खाद्य पदार्थ व्यवसाय परिचालकांचा सहभाग वाढेल.
अन्न सुरक्षा आणि अनुपालन प्रणाली ही खाद्य पदार्थ व्यवसाय परिचालकांच्या नोंदणीसाठी आणि परवाना देण्यासाठी एक व्यापक प्रणाली आहे. सर्व प्रकारच्या अनुपालनांसाठी अन्न सुरक्षा नियामकासह त्यांच्या इंटरफेसची सुविधा या एकाच प्रणालीद्वारे खाद्य पदार्थ व्यवसाय परिचालकांना उपलब्ध होत आहे.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
आरोग्य आणि कुटुंब कल्याण मंत्रालय
सक्रिय रूग्णसंख्येमध्ये  सातत्याने घट सुरूच
गेल्या महिनाभरापासून कर्नाटक, महाराष्ट्र, केरळ, तामिळनाडू, आंध्र प्रदेश या राज्यांमध्ये सक्रिय रूग्णसंख्येमध्ये जास्तीत जास्त घट झाल्याची नोंद
भारताने एकूण चाचणीसंख्येचा 14 कोटींचा टप्पा ओलांडला
नवी दिल्ली, 30 नोव्हेंबर 2020
भारतात गेल्या 24 तासांमध्ये 38,772 जणांना कोविड-19ची लागण झाल्याची नोंद झाली आहे. याचकाळामध्ये देशभरातून 45,333 जण कोरोनामुक्त झाल्याची नोंद झाली आहे. देशात सक्रिय रूग्ण संख्येमध्ये 6,561ने घट झाल्याचे दिसून आले आहे.
भारतामधील सक्रिय रूग्णसंख्येमध्ये सातत्याने घट होत असल्याचे स्पष्ट होत आहे. सध्या देशात 4,46,952 जणांना कोरोना झाला आहे. हे प्रमाण भारताच्या एकूण सकारात्मक रूग्णापैकी 4.74 टक्के आहे.
नवीन सक्रिय रूग्णांच्या तुलनेमध्ये बरे होणा-या रूग्णांच्या प्रमाणात सुधारणा झाली असून रूग्ण बरे होण्याचे प्रमाण 93.81 टक्के आहे. कोरोना आजारातून पूर्ण बरे झालेल्या रूग्णांची संख्या 88,47,600 आहे. सक्रिय रूग्णसंख्या आणि बरे होत असलेल्यांची संख्या यांच्यातील अंतर सातत्याने वाढत असून सध्या ते 84,00648 आहे. म्हणजेच कोरोनामुक्त होणा-यांचे प्रमाण 19.8 पट जास्त आहे.
गेल्या महिनाभरापासून कर्नाटक, महाराष्ट्र, केरळ, तामिळनाडू, आंध्र प्रदेश या राज्यांमध्ये सक्रिय रूग्णसंख्येमध्ये जास्तीत जास्त घट नोंदवली गेली आहे.
मात्र दुसरीकडे मध्य प्रदेश, हिमाचल प्रदेश, दिल्ली, हरियाणा आणि राजस्थानमध्ये सक्रिय रूग्णसंख्या वाढली असल्याचा अहवाल आला आहे.
कोविड-19 विरुद्धच्या लढाईमध्ये भारताने 14 कोटी जणांच्या चाचण्या करून एक महत्वाचा टप्पा पार केला आहे. गेल्या 24 तासांमध्ये देशात 8,76,173 जणांची चाचणी करण्यात आली. भारताने आपली चाचणी क्षमता प्रतिदिन 15 लाखांच्यावर नेली आहे.
गेल्या 24 तासांमध्ये देशात सक्रिय झालेल्या कोरोनाबाधितांपैकी दहा राज्ये आणि केंद्रशासित प्रदेशांमध्ये 78.31 टक्के रूग्ण नोंदवले गेले.
गेल्या 24 तासांमध्ये केरळमध्ये 5,643 कोरोनाबाधित झाले, त्याखालोखाल महाराष्ट्रात 5,544 नवीन सक्रिय रूग्ण नोंदवले गेले. दिल्लीमध्ये 4,906 नवीन रूग्ण काल दिवसभरात नोंदवले गेले.
नव्याने कोरोनामुक्त झालेल्या एकूण रूग्णांपैकी 76.94 टक्के रूग्ण दहा राज्ये आणि केंद्रशासित प्रदेशातले आहेत.
कोरोनामुक्त झालेल्यांमध्ये सर्वाधिक संख्या दिल्लीची आहे. दिल्लीतले 6,325जण कोरोना आजारातून बरे झाले. त्याखालोखाल केरळमध्ये कोरोनामुक्तांची संख्या 5,861 आहे. तर महाराष्ट्रामधले 4,362 जण कोरोनामुक्त झाले आहेत.
गेल्या 24 तासांमध्ये कोविड-19 या महामारीमुळे 443 जणांचे निधन झाले. यापैकी 78.56 टक्के मृत्यू दहा राज्ये आणि केंद्रशासित प्रदेशांमध्ये झाल्याची नोंद आहे. भारतामध्ये कोरोनाच्या राष्ट्रीय मृत्यूदराचे प्रमाण 1.45 टक्क्यांनी घटले आहे. जागतिक स्तरावर प्रतिदशलक्ष कोरोना मृत्यूदर सर्वात कमी असलेल्या देशांपैकी भारत एक आहे. 
महाराष्ट्रात गेल्या 24 तासांमध्ये 85 जणांचा कोरोनामुळे मृत्यू झाला, हे प्रमाण 19.18टक्के आहे. दिल्लीमध्ये 68 कोरोनाबाधितांचा मृत्यू झला तर पश्चिम बंगालमध्ये 54 जणांना कोरोनामुळे प्राण गमवावे लागले.S.Tupe/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
वित्त आयोग
15 व्या वित्त आयोगाच्या सल्लागार परिषदेची चौथी बैठक
(नवी दिल्ली, 13 सप्टेंबर 2019
15 व्या वित्त आयोगाच्या सल्लागार परिषदेची चौथी बैठक आज नवी दिल्लीत झाली. आयोगाचे अध्यक्ष, सदस्य तसेच सल्लागार परिषदेचे सदस्य या बैठकीला उपस्थित होते.
वस्तू आणि सेवा कर परिषदेशी होणारी चर्चात्मक बैठक आणि इतर तज्ञांशी झालेला संवाद याबाबत आयोगाने सल्लागार परिषदेच्या सदस्यांना माहिती दिली.
वस्तू आणि सेवा कर, केंद्र पुरस्कृत योजनांचे सुसूत्रीकरण यांच्याशी संबंधित मुद्यांवर चर्चा करण्यात आली. सल्लागार परिषदेच्या सदस्यांची याबाबतची मत यावेळी जाणून घेण्यात आली.
आयोगाचा अंतिम अहवाल सादर करण्यापूर्वी परिषदेची पुन्हा बैठक होणार आहे.
B.Gokhale/N.Chitale/P.Kor
सामाजिक न्याय आणि सबलीकरण मंत्रालय
दिव्यांगांसाठी कौशल्य विकासावर राष्ट्रीय कार्यशाळेचे आयोजन
(नवी दिल्ली, 3 जुलै 2018
सामाजिक न्याय आणि सक्षमीकरण मंत्रालयाअंतर्गत दिव्यांगजन सक्षमीकरण विभागाने दिव्यांग व्यक्तींसाठी कौशल्य विकासावरील राष्ट्रीय कार्यशाळेचे आयोजन आज केले. सामाजिक न्याय आणि सक्षमीकरण मंत्री थावरचंद गेहलोत यांनी या कार्यक्रमाचे उद्घाटन केले. कौशल्य विकास आणि उद्यमशीलता मंत्री धर्मेंद्र प्रधान प्रमुख पाहुणे होते.
रोजगार ही सक्षमीकरणाची गुरूकिल्ली आहे असे मत गेहलोत यांनी यावेळी व्यक्त केले. दिव्यांगजन सक्षमीकरण विभागाने कौशल्य विकास आणि उद्यमशीलता मंत्रालयाच्या सहकार्याने मार्च 2015 मध्ये दिव्यांग व्यक्तींच्या कौशल्य विकासासाठी राष्ट्रीय कृती आराखडा तयार केला होता. या अंतर्गत 2016-17 मध्ये 75640 दिव्यांगजनांना प्रशिक्षण देण्यात आले. यावर्षी 90 हजार दिव्यांगजनांना प्रशिक्षण देण्याचे उद्दिष्ट आहे.
N.Sapre/S.Kane/P.Kor
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 200.61 कोटी मात्रांचा टप्पा केला पार
12 ते 14 वयोगटातील 3.81 कोटींपेक्षा जास्त किशोरवयीनांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 1,45,654
गेल्या 24 तासात 20,557 नव्या कोरोना रुग्णांची नोंद
रुग्ण बरे होण्याचा दर सध्या 98.47%,
सध्याचा साप्ताहिक पॉझिटिव्हिटी दर 4.64%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 200.61  कोटींचा टप्पा पार केला आहे. 2,64,58,875 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.81  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10410539
|
|
2nd Dose
|
|
10081182
|
|
Precaution Dose
|
|
6066760
|
|
FLWs
|
|
1st Dose
|
|
18428070
|
|
2nd Dose
|
|
17654983
|
|
Precaution Dose
|
|
11577551
|
|
Age Group 12-14 years
|
|
1st Dose
|
|
38147897
|
|
2nd Dose
|
|
26478978
|
|
Age Group 15-18 years
|
|
1st Dose
|
|
60897295
|
|
2nd Dose
|
|
50269733
|
|
Age Group 18-44 years
|
|
1st Dose
|
|
558989673
|
|
2nd Dose
|
|
506377727
|
|
Precaution Dose
|
|
8434037
|
|
Age Group 45-59 years
|
|
1st Dose
|
|
203585682
|
|
2nd Dose
|
|
194681701
|
|
Precaution Dose
|
|
6195274
|
|
Over 60 years
|
|
1st Dose
|
|
127373114
|
|
2nd Dose
|
|
121647005
|
|
Precaution Dose
|
|
28827483
|
|
Precaution Dose
|
|
6,11,01,105
|
|
Total
|
|
2,00,61,24,684
भारतातील रुग्णसंख्या सध्या 1,45,654 इतकी आहे, ती देशाच्या एकूण रुग्णसंख्येच्या तुलनेत 0.33% इतकी आहे.
परिणामी, भारतात रुग्ण बरे होण्याचा दर 98.47% झाला आहे.
गेल्या 24 तासात 18,517 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,31,32,140 झाली आहे.
गेल्या 24 तासात 20,557 नव्या कोरोना रुग्णांची नोंद झाली.
गेल्या 24 तासात एकूण 4,98,034 चाचण्या करण्यात आल्या. भारताने आतापर्यंत एकूण 87.06  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 4.64% तर दैनंदिन पॉझिटिव्हिटी दर 4.13% आहे.
|
आरोग्य आणि कुटुंब कल्याण मंत्रालय
|
कोविड – 19 प्रतिबंधक लसीकरणाबाबत अद्ययावत माहिती – 239 वा दिवस
भारताच्या आतापर्यंतच्या एकूण लसीकरणाने ओलांडला 73 कोटी 73 लाख मात्रांचा टप्पा
आज सायंकाळी 7 वाजेपर्यंत 64 लाखांपेक्षा अधिक लसींच्या मात्रा देण्यात आल्या
भारतातील कोविड – 19 प्रतिबंधक लसीकरण मोहिमेच्या व्याप्तीने आज 73 कोटी 73 लाखांचा  टप्पा ओलांडला. 64 लाखांपेक्षा अधिक  लसींच्या मात्रा आज सायंकाळी सात वाजेपर्यंत देण्यात आल्या. लसीकरणाचा अंतिम अहवाल रात्री उशिरा प्राप्त झाल्यानंतर लसीकरणाच्या संख्येत आणखी वाढ होण्याची अपेक्षा आहे. आतापर्यंतच्या एकूण लसीकरणाच्या मात्रांची प्राधान्यक्रमाच्या गटांमध्ये केलेल्या वर्गीकरणानुसार तपशीलवार माहिती पुढीलप्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,63,662
|
|
2nd Dose
|
|
85,86,170
|
|
FLWs
|
|
1st Dose
|
|
1,83,36,371
|
|
2nd Dose
|
|
1,39,85,737
|
|
Age Group 18-44 years
|
|
1st Dose
|
|
29,63,47,823
|
|
2nd Dose
|
|
4,27,31,015
|
|
Age Group 45-59 years
|
|
1st Dose
|
|
14,27,92,517
|
|
2nd Dose
|
|
6,24,31,109
|
|
Over 60 years
|
|
1st Dose
|
|
9,26,61,057
|
|
2nd Dose
|
|
4,91,31,852
|
|
Cumulative 1st dose administered
|
|
56,05,01,430
|
|
Cumulative 2nd dose administered
|
|
17,68,65,883
|
|
Total
|
|
73,73,67,313
आज झालेल्या लसीकरण मोहिमेअंतर्गत दिलेल्या मात्रांची प्राधान्यक्रम गटांमध्ये केलेल्या वर्गीकरणानुसार तपशीलवार माहिती पुढीलप्रमाणे आहे.
|
|
Date: 11th September, 2021 
|
|
HCWs
|
|
1st Dose
|
|
323
|
|
2nd Dose
|
|
14,687
|
|
FLWs
|
|
1st Dose
|
|
886
|
|
2nd Dose
|
|
73,331
|
|
Age Group 18-44 years
|
|
1st Dose
|
|
27,44,014
|
|
2nd Dose
|
|
15,85,740
|
|
Age Group 45-59 years
|
|
1st Dose
|
|
64,9930
|
|
2nd Dose
|
|
7,12,236
|
|
Over 60 years
|
|
1st Dose
|
|
3,26,466
|
|
2nd Dose
|
|
3,41,939
|
|
1st Dose Administered in Total
|
|
37,21,619
|
|
2nd Dose Administered in Total
|
|
27,27,933
|
|
Total
|
|
64,49,552
कोविड – 19 पासून सर्वाधिक धोका असलेल्या वयोगटातील लोकांचे रक्षण करण्यासाठी लसीकरण मोहीम हा महत्त्वाचा उपाय असल्याने त्याचा नियमित आढावा घेतला जातो आणि उच्च पातळीवरून त्यावर देखरेख ठेवली जाते.
ग्राहक व्यवहार, अन्न आणि सार्वजनिक पुरवठा मंत्रालय
खाजगी कंपन्यांकडून अन्नधान्याची साठवणूक
अन्नधान्याच्या साठ्याची मान्यताप्राप्त मर्यादेबाबत एखादी सूचना तेव्हाच जारी होते जेव्हा त्या धान्य प्रकारावर जीवनावश्यक वस्तू  कायद्यान्वये साठ्याची मर्यादा लावली जाते.
जीवनावश्यक वस्तु  कायदा 2020 नुसार अन्नधान्याच्या साठ्याची मान्यताप्राप्त मर्यादा ही त्या अन्नधान्याच्या किमतीत झालेल्या वाढीवर अवलंबून असायला हवी. म्हणजेच अगदी आधीच्या 12 महिन्यांतील किंमत आणि गेल्या पाच वर्षातील सरासरी किरकोळ किंमत यापैकी जी किंमत कमी असेल तिच्या तुलनेत  बागायती उत्पन्नाची किरकोळ किमतीतील 100 टक्के वाढ किंवा  नाशिवंत शेतमालाच्या किरकोळ किंमतीत 50 टक्के वाढ. या सुधारणेनुसार ही सूचना कोणत्याही प्रकिया करणाऱ्याला, त्याच्या प्रक्रिया क्षमतेच्या मर्यादेत केलेला साठा वा शेतमालाच्या किंमतसाखळीत अंतर्भूत असणाऱ्याला तो निर्यातदार असल्यास निर्यात मालाच्या मर्यादेत त्याचा मालाचा साठा असल्यास लागू नाही.
राज्य सरकार तसेच केंद्र सरकार काळ्या बाजाराला आळा घालण्यासाठी आणि जीवनावश्यक मालाच्या पुरवठा करण्यास जीवनावश्यक वस्तू कायदा 1980 नुसार बाध्य आहे. या कायद्याने काळा बाजार रोखायला तसेच अन्यधान्याचा पुरवठा सुरळीत करण्यात हातभार लावला जातो .
ही माहिती ग्राहक कारभार, अन्न आणि सार्वजनिक वितरण मंत्रालयाचे राज्यमंत्री रावसाहेब दादाराव दानवे यांनी आज राज्यसभेत दिली.
अर्थ मंत्रालय
23 फेब्रुवारी ते 11 मार्च दरम्यान होणाऱ्या अर्थसंकल्प-पश्चात 12 वेबिनारला पंतप्रधान करणार संबोधित
केंद्रीय अर्थसंकल्प 2023-24 मध्ये वर्णन केलेल्या "सप्तर्षी" प्राधान्यक्रमांवर आधारित या वेबिनारचे आयोजन विविध मंत्रालये/ विभागांद्वारे केले जाणार
नवी दिल्ली, 22 फेब्रुवारी 2023
अर्थसंकल्पीय घोषणांच्या अंमलबजावणीमध्ये समन्वय साधण्याच्या दृष्टीने सर्व भागधारकांना एकत्र आणण्यासाठी पंतप्रधानांनी मांडली या अर्थसंकल्पानंतरच्या वेबिनारची कल्पना.
पंतप्रधान नरेंद्र मोदी 23 फेब्रुवारी ते 11 मार्च 2023 दरम्यान आयोजित अर्थसंकल्प-पश्चात 12 वेबिनारला संबोधित करतील. केंद्रीय अर्थसंकल्प 2023-24 मध्ये वर्णन केलेल्या "सप्तर्षी" प्राधान्यक्रमांवर आधारित या वेबिनारचे आयोजन विविध मंत्रालये/ विभागांद्वारे केले जात आहे.
पंतप्रधानांच्या दूरदर्शी नेतृत्वाखालील सरकारने गेल्या काही वर्षांत अनेक अर्थसंकल्पीय सुधारणा केल्या आहेत. पावसाळा सुरू होण्यापूर्वी मंत्रालय आणि विभागांना विविध उपक्रमात निधी वापरण्यासाठी पुरेसा वेळ मिळावा यासाठी अर्थसंकल्पाची तारीख 1 फेब्रुवारी करण्यात आली होती. अर्थसंकल्पाच्या अंमलबजावणीत सुधारणा आणण्याच्या दिशेने आणखी एक महत्त्वाचे पाऊल म्हणजे अर्थसंकल्प-पश्चात वेबिनारची नवीन कल्पना. सार्वजनिक आणि खाजगी क्षेत्र, शैक्षणिक, उद्योग क्षेत्रातील तज्ञ आणि व्यावसायिकांना एकाच व्यासपीठावर एकत्र आणण्यासाठी आणि विविध क्षेत्रांतील अंमलबजावणी धोरणांवर सहकार्याने कार्य करण्यासाठी पंतप्रधानांनी ही संकल्पना मांडली होती. हे वेबिनार 2021 मध्ये जन भागीदारीच्या भावनेने सुरू करण्यात आले होते. अर्थसंकल्पीय घोषणांच्या प्रभावी, जलद आणि अखंड अंमलबजावणीमध्ये सर्व संबंधित भागधारकांचा सहभाग आणि मालकी यांना प्रोत्साहन देण्यासाठी या वेबिनारची सुरुवात झाली.
या वेबिनारमध्ये, त्रैमासिक उद्दिष्टांसह कृती आराखडे तयार करण्यासाठी विविध मंत्री आणि विभाग तसेच सर्व संबंधित भागधारकांच्या एकत्रित प्रयत्नांवर लक्ष केंद्रित केले जाईल. यामुळे अपेक्षित परिणाम निश्चित वेळेत साध्य करण्यासाठी अंमलबजावणी सुरळीत आणि पूर्ण रुपात होईल. व्यापक सहभाग सुनिश्चित करण्यासाठी हे वेबिनार दूरदृश्य प्रणाली मार्फत आयोजित केले जात आहेत. या वेबिनारमध्ये संबंधित केंद्रीय मंत्री, सरकारी विभागांचे प्रमुख, भागधारक, नियामक, शैक्षणिक, व्यापार आणि उद्योग संघटना इत्यादी उपस्थित राहतील.
|
|
1.
|
|
Green Growth
|
|
23rd February
|
|
2.
|
|
Agriculture and Cooperatives
|
|
24th February
|
|
3.
|
|
Harnessing Youth power- Skilling and Education
|
|
25th February
|
|
4.
|
|
Reaching the last mile/Leaving No Citizen Behind
|
|
27th February
|
|
5.
|
|
Unleashing the Potential: Ease of living using Technology
|
|
28th February
|
|
6.
|
|
Urban Development with focus on Planning
|
|
1st March
|
|
7.
|
|
Developing Tourism in mission mode
|
|
3rd March
|
|
8.
|
|
Infrastructure and Investment: Improving logistic efficiency with PM Gatishakti National Master Plan
|
|
4th March
|
|
9.
|
|
Health and Medical Research
|
|
6th March
|
|
10.
|
|
Financial Sector
|
|
7th March
|
|
11.
|
|
Women Empowerment
|
|
10th March
|
|
12.
|
|
PM Vishwakarma Kaushal Samman 
|
|
11th March
S.Patil/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 134
पंतप्रधान कार्यालय
महिलांच्या 53 किलो वजनी गटात सुवर्ण पदक मिळवणाऱ्या संजिता चानुचे पंतप्रधानांकडून अभिनंदन
(नवी दिल्ली, 6 एप्रिल 2018
राष्ट्रकुल क्रीडा स्पर्धेत सुवर्ण पदक मिळवणारी भारोत्तोलक के. संजिता चानूचे पंतप्रधान नरेंद्र मोदी यांनी अभिनंदन केले आहे.
‘भारतासाठी हे दुसरे सुवर्ण पदक! महिलांच्या 53 किलो वजनी गटात सुवर्ण पदक मिळवल्याबद्दल के. संजिता चानू हिचे अभिनंदन. या उत्कृष्ट कामगिरीमुळे संपूर्ण देश आनंदित झाला आहे.’
ऑस्ट्रेलियातल्या गोल्ड कोस्ट येथे सुरू असलेल्या राष्ट्रकुल स्पर्धेत भारताच्या खुमुकचाम संजिता चानू हिने आज सुवर्ण पदक जिंकले आहे.
NS/RA/PK
संरक्षण मंत्रालय
भारतीय लष्कराच्या भेदक क्षमतेत वाढ
संरक्षण मंत्र्यांकडून अत्याधुनिक तोफा देशाला अर्पण
मुंबई, 9 नोव्हेंबर 2018
भारतीय लष्कराची क्षमता आणि सामर्थ्य वाढवण्यात मैलाचा दगड ठरणाऱ्या M777 A2 अल्ट्रा लाईट हॉविट्झर, K-9 वज्र स्वचलित बंदुका आणि 6X6 युद्धभूमीवरील दारुगोळा ट्रॅक्टर्स आज संरक्षण मंत्री निर्मला सितारामण यांनी राष्ट्र सेवेत समर्पित केल्या. नाशिक जिल्ह्यातल्या देवळाली येथे झालेल्या सोहळ्याला संरक्षण राज्यमंत्री डॉ. सुभाष भामरे, लष्करप्रमुख जनरल बिपीन रावत, लष्करी तसेच संरक्षण मंत्रालयातील वरिष्ठ अधिकारी, उत्पादन उद्योगांचे प्रतिनिधी तसेच अमेरिका आणि दक्षिण कोरिया सरकारांचे प्रतिनिधी उपस्थित होते.
155 मि.मी.च्या 39 क्षमतेच्या अल्ट्रा लाईट  हॉविट्झर तोफा अमेरिकेकडून घेण्यात आल्या असून भारतात महिंद्र डिफेन्स आणि बीएई सिस्टीम्स यांच्या भागीदारीतून या तोफांची जुळणी करण्यात आली आहे. ही तोफ प्रणाली बहुआयामी, वजनाने हलकी तसेच हेलिकॉप्टरद्वारे नेता येण्यासारखी आहे. यामुळे देशातल्या विविध भौगोलिक विभागात या तोफा सहजतेने तैनात करता येतील. अमेरिका, कॅनडा, ऑस्ट्रेलिया आणि जगातल्या इतर काही देशांच्या लष्करात या तोफा तैनात आहेत. अफगाणिस्तान आणि इराण सारख्या दुर्गम भागात या तोफांची कार्यक्षमता सिद्ध झाले आहे.
155 एमएम/52 कॅलिबरच्या पहिल्या दहा के 9 वज्र तोफा दक्षिण कोरियाच्या हानवा तेचविन कंपनीकडून अर्ध जोडणी असलेल्या स्थितीत आयात करण्यात आल्या असून भारतात लार्सन ॲण्ड टुब्रो तर्फे त्यांची पूर्ण जोडणी करण्यात आली आहे. उर्वरित 90 तोफा मुख्यत्वेकरून भारतात निर्मित केल्या जातील. या तोफा तैनात झाल्यानंतर पश्चिम सीमेवरील भारताच्या मारक क्षमतेत मोठी वाढ होणार आहे.
6X6 फिल्ड आर्टिलरी ट्रॅक्टर्स या पूर्णपणे स्वदेशी बनावटीच्या ट्रॅक्टर्सची निर्मिती अशोक लेलॅण्डनं केली आहे. हे ट्रॅक्टर्स जुन्या झालेल्या तोफा वाहून नेणाऱ्या वाहनांची जागा घेतील.
ही संरक्षण सामग्री देशाला अर्पण करण्यामुळे केंद्र सरकारच्या ‘मेक इन इंडिया’ उपक्रमाला मोठी चालना मिळाली आहे.
यावेळी भारतीय तोफखान्यातील तोफांची मारक क्षमता तसेच लष्कराच्या सेवेत दाखल झालेल्या स्वदेशी बनावटीची अन्य शस्त्रास्त्र दाखवण्यात आली.
सोर्स- पीआयबी, संरक्षण मंत्रालय, नाशिक
N.Sapre/J.Patankar/P.Kor
(Visitor Counter : 90
पंतप्रधान कार्यालय
पंतप्रधानांनी अरुणाचल प्रदेशच्या जनतेला त्यांच्या राज्य स्थापना दिनानिमित्त दिल्या शुभेच्छा
नवी दिल्ली, 20 फेब्रुवारी 2022
पंतप्रधान नरेंद्र मोदी यांनी अरुणाचल प्रदेशच्या जनतेला राज्य स्थापना दिनानिमित्त शुभेच्छा दिल्या आहेत.
आपल्या ट्वीटर संदेशामध्ये पंतप्रधान म्हणाले;
"अरुणाचल प्रदेशच्या जनतेला राज्यस्थापना दिनाच्या हार्दिक शुभेच्छा! अरुणाचल प्रदेशातील लोक त्यांची उत्तुंग प्रतिभा आणि मेहनती स्वभावासाठी ओळखले जातात. येणाऱ्या काळात राज्य विकासाचे नवीन आयाम गाठू दे."
मंत्रिमंडळ
‘प्रधानमंत्री वय वंदना’ योजनेअंतर्गत ज्येष्ठ नागरिकांसाठीच्या गुंतवणूक मर्यादेत दुपटीने वाढ करून ती साडेसात लाखांवरुन 15 लाख पर्यंत करण्याच्या प्रस्तावाला केंद्रीय मंत्रिमंडळाची मंजुरी
नवी दिल्ली, 2 मे 2018
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत ज्येष्ठ नागरिकांसाठी असलेल्या वय वंदना योजनेअंतर्गत गुंतवणूक करण्याची मर्यादा दुपटीने वाढवण्यात आली. याआधी साडेसात लाख रुपयांपर्यंत असलेली ही मर्यादा 15 लाख रुपये करण्यात आली असून या योजनेचा लाभ घेण्याची तारीखही 4 मे 2018 वरुन 31 मार्च 2020 पर्यंत वाढवण्यात आली आहे. केंद्र सरकारच्या सामाजिक सुरक्षा आणि वित्तीय समावेशनाविषयीच्या कटीबद्धतेनुसार हा निर्णय घेण्यात आला आहे.
या निर्णयामुळे या योजनेअंतर्गत ज्येष्ठ नागरिकांना दरमहा 10 हजार रुपये निवृत्तीवेतन मिळू शकेल.
मार्च 2018 पर्यंत एकूण 2.23 लाख ज्येष्ठ नागरिकांनी वय वंदना योजनेचा लाभ घेतला आहे. याआधी असलेल्या ‘वरिष्ठ पेन्शन बिमा योजना 2014’ अंतर्गत एकूण 3.11 लाख ज्येष्ठ नागरिकांना लाभ मिळाले होते.
भारतीय आयुर्विमा महामंडळाच्या माध्यमातून या योजनेची अंमलबजावणी केली जाते. या अंतर्गत 60 वर्षे आणि त्यावरच्या वयाच्या ज्येष्ठ नागरिकांना त्यांनी केलेल्या गुंतवणुकीच्या रकमेवर वार्षिक 8 टक्के व्याजानुसार महिन्याला ठराविक निवृत्तीवेतन दिले जाते.
N.Sapre/R.Aghor/P.Kor
(Visitor Counter : 141
अर्थ मंत्रालय
आर्थिक वर्ष 2022-23 मधील दिनांक 08.10.2022 पर्यंतचे प्रत्यक्ष कर संकलन
दिनांक 8 ऑक्टोबर 2022 पर्यंतच्या प्रत्यक्ष कर संकलनाचे तात्पुरते आकडे स्थिर वाढ नोंदवत आहेत.
दिनांक 8 ऑक्टोबर 2022 पर्यंतचे प्रत्यक्ष कर संकलन हे दर्शविते की, एकूण संकलन रु. 8.98 लाख कोटी झाले जे गेल्या वर्षीच्या याच कालावधीतील एकूण संकलनापेक्षा 23.8% जास्त आहे. प्रत्यक्ष कर संकलन, परताव्याचे निव्वळ, 7.45 लाख कोटी रुपये जे गेल्या वर्षीच्या याच कालावधीतील निव्वळ संकलनापेक्षा 16.3% जास्त आहे. हे कर संकलन आर्थिक वर्ष 2022-23 साठीच्या प्रत्यक्ष करांच्या एकूण अंदाजपत्रकाच्या 52.46% आहे.
एकूण महसूल संकलनाच्या दृष्टीने कॉर्पोरेट आयकर  आणि वैयक्तिक आयकर  चा वाढीचा दर 16.73% आहे, तर PIT  साठी 32.30% आहे. परताव्याच्या समायोजनानंतर, CIT संकलनातील निव्वळ वाढ 16.29% आहे आणि PIT संकलनात 17.35% /16.25%  झालेली आहे.
दिनांक 1 एप्रिल 2022 ते दिनांक 8 ऑक्टोबर 2022 या कालावधीत रु. 1.53 लाख कोटी रुपयांचा परतावा जारी करण्यात आला आहे, जो मागील वर्षातील याच कालावधीत जारी केलेल्या परताव्यांच्या तुलनेत 81.0% जास्त आहे.
महिला आणि बालविकास मंत्रालय
आंतरराष्ट्रीय बालिका दिनानिमित्त, केंद्रीय मंत्री स्मृती झुबीन इराणी यांनी मुलींसाठी कौशल्य विकास, सशक्तीकरण आणि अपारंपरिक उपजीविका तसेच सरकारची विविध मंत्रालये आणि विभागांचे केंद्रीकरण यावर भर दिला
नवी दिल्ली, 11 ऑक्टोबर 2022
केंद्रीय कौशल्य विकास आणि उद्योजकता तसेच केंद्रीय अल्पसंख्याक मंत्रालयाच्या सहभागासह केंद्रीय महिला आणि बालविकास मंत्रालयाने आज नवी दिल्ली येथे आंतरराष्ट्रीय बालिका दिनानिमित्त देशभरातील किशोरींसाठी “बेटियाँ बने कुशल” या अपारंपरिक उपजीविकेबाबतच्या आंतरमंत्रालयीन परिषदेचे आयोजन केले.
या कार्यक्रमाच्या प्रमुख अतिथी म्हणून केंद्रीय महिला आणि बालविकास मंत्री स्मृती झुबीन इराणी उपस्थित होत्या.
उपस्थितांना संबोधित करताना, केंद्रीय मंत्री स्मृती झुबीन इराणी म्हणाल्या की, पंतप्रधान नरेंद्र मोदी यांनी वर्ष 2015 मध्ये ‘बेटी बचाओ, बेटी पढाओ’ अभियानाची सुरुवात केली. मुलींना दर्जेदार शिक्षण तसेच समान संधी देऊन त्यांचे सशक्तीकरण करण्यासाठी विविध मंत्रालयांनी समन्वय साधून काम करण्यावर त्यांनी भर दिला. ज्या देशातील मुली आणि महिला यांचे सशक्तीकरण केले जात नाही तो देश प्रगती करू शकत नाही असे त्यांनी सांगितले. सरकारने नेहमीच लिंगआधारित ठराविक साचेबद्ध विचार सोडून देऊन आपल्या आवडीच्या क्षेत्रात व्यावसायिक शिक्षण घेण्यासाठी मुलींना प्रोत्साहन दिले आहे आणि त्यांना सक्षम केले आहे अशी माहिती त्यांनी दिली.
बालविवाह, लिंग आधारित भेदभाव तसेच आर्थिक अडचणींवर मात करत एनटीएल म्हणजेच अपारंपरिक उपजीविका क्षेत्रात उत्तम कामगिरी करून दाखविणाऱ्या काही किशोरींचा गट आणि केंद्रीय मंत्री स्मृती झुबीन इराणी यांच्यातील संवाद हा या कार्यक्रमाचा परमोच्च आकर्षणबिंदू ठरला. या चर्चेदरम्यान, केंद्रीय मंत्री स्मृती झुबीन इराणी यांनी सांगितले की महिला आणि बालविकास मंत्रालय मुलींना शालेय शिक्षणानंतर योग्य शैक्षणिक अभ्यासक्रम निवडण्यासाठी सल्ला सेवा सुरु करण्यासाठी तसेच बाल सुविधा संस्थांमध्ये असलेल्या मुलींना आर्थिकदृष्ट्या स्वतंत्र तसेच सक्षम होणे सोपे व्हावे यासाठी त्यांना कौशल्य विकास संच उपलब्ध करून देण्यासाठी देखील प्रयत्न करेल.
देशभरातील प्रेक्षकांसाठी “बेटियाँ बने कुशल”या कार्यक्रमाचे थेट प्रक्षेपण करण्यात आले. कार्यक्रमात सुरुवातीला अपारंपरिक उपजीविका कौशल्यांची ओळख आणि सरकारने मुलींच्या कौशल्य विकासासाठी हाती घेतलेल्या उपक्रमांची माहिती देण्यात आली. अभिनव संशोधन, उद्योजकता, एसटीइएम शिक्षण, नागरी नेतृत्व आणि आर्थिक साक्षरता या घटकांचे विवेचन करणाऱ्या चित्रपटाचे यावेळी सादरीकरण करण्यात आले. एनटीएलमध्ये सहभागी होताना मुलींवर प्रभाव टाकणारे महत्त्वाचे घटक तसेच एनटीएलमध्ये मुलींचा दीर्घकालीन सहभाग आणि सातत्य सुनिश्चित करण्याचे मार्ग यांवर या कार्यक्रमात भर देण्यात आला.
किशोरवयीनांच्या कौशल्य विकासाच्या सर्वोत्तम पद्धतींची माहिती यावेळी देण्यात आली. खासगी क्षेत्र आणि नागरी समाज यांच्या प्रतिनिधींनी एनटीएलमध्ये मुली तसेच महिलांच्या शाश्वत समावेशासंदर्भातील अनेक उदाहरणांचे सादरीकरण केले.
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 116
संरक्षण मंत्रालय
भारतीय नौदलासाठी दोन बहुपयोगी नौका खरेदी करण्याबाबत मुंबईतील लार्सन अँड टूब्रो लिमिटेडशी करार
भारतीय नौदलासाठी दोन बहुउपयोगी नौका विकत घेण्यासाठी केंद्रीय संरक्षण मंत्रालयाने मुंबईतील मेसर्स लार्सन अँड टूब्रो लिमिटेडशी  आज, म्हणजेच 25 मार्च 2022 रोजी एका करारावर स्वाक्षऱ्या केल्या आहेत. भारतीय बनावटीच्या वस्तू खरेदी करण्याच्या तत्वानुसार,887 कोटी रुपयांना या नौका एल अँड टी कडून खरेदी केल्या जाणार आहेत. नौदलाचे उपप्रमुख व्हाईस अॅडमिरल एस.एन घोरमाडे आणि अतिरिक्त सचिव आणि सामान्य हस्तांतरण विभागाचे संचालक, पंकज अग्रवाल यांच्या उपस्थितीत हा करार करण्यात आला. या नौका, मे 2025 मध्ये मिळणे अपेक्षित आहे.
भारतीय नौदलाच्या विविध गरजा पूर्ण करण्यासाठी, या बहुपयोगी नौका उपयुक्त ठरणार असून, अगदी परवडणाऱ्या दरात, ही नौका नौदलाला मिळणार आहेत. या नौकांचे बांधकाम, चेन्नईतील कट्टूपल्ली इथल्या मेसर्स एल अँड टी जहाजबांधणी कारखान्यात केले जाणार आहे. नौदलाला, सागरी टेहळणी आणि गस्त, टॉरपिडो सोडण्यासाठी, ते ठेवण्यासाठी, तसेच विविध हवाई, जमिनीवरील आणि पाण्याखालील कारवाया करण्यासाठी या जहाजांचा उपयोग होईल. मोठ्या नौका ओढून नेण्यासाठी तसेच, मर्यादित नौका रुग्णालय क्षमतेसह आपत्ती व्यवस्थापन कार्यात मानवतेच्या दृष्टीने मदत कार्यात या नौका सहकार्य करु शकतील. नौदलाच्या शस्त्रास्त्रासाठी तसेच सेन्सर व्यवस्थेच्या चाचण्या घेण्यासाठी एक प्लॅटफॉर्म म्हणून या नौका उपयोगी ठरतील. आयएसव्ही आणि अपघातप्रसंगी बचावमोहमेत मदत तसेच बेटावरील प्रदेशांना लॉजिस्टीक मदत करण्यासही या नौकांचा वापर करता येईल.